Ovo je zapravo dvosatna prezentacija za studente, koju sam
skratio na tri minuta.
Sve je počelo jednog dana u avionu, na mom putu na TED,
pre sedam godina.
Pored mene je sedela
srudentkinja, tinejdžer,
koja je poticala iz veoma siromašne porodice.
Želela je da napravi nešto od svog života,
i postavila mi je malo jednostavno pitanje.
Pitala je "Šta vodi ka uspehu?"
Osećao sam se jako loše
jer joj nisam mogao dati dobar odgovor.
Sišao sam sa aviona i došao na TED.
Pomislio sam, u sobi sam punoj uspešnih ljudi!
Zašto njih ne ne bih pitao šta im je pomoglo da uspeju,
i preneo to mladima?
I evo nas danas, sedam godina i 500 intervjua kasnije,
i danas vam mogu reći šta zapravo vodi ka uspehu,
i šta pokreće TEDstere.
Prva stvar je strast.
Frimen Tomas kaže "Vodi me moja strast."
TEDsteri rade iz ljubavi, ne rade zbog novca.
Karol Koleta kaže "Platio bih nekome da radi ono što ja radim."
A zanimljiva stvar je to što,
ako radite iz ljubavi, novac dođe sam po sebi.
Rad. Rupert Mardok mi je rekao "Sve je to naporan rad.
Ništa ne dolazi lako. Ipak, puno se i zabavljam."
Da li je rekao da se zabavlja? Rupert? Da!
TEDsteri se zabavljaju dok rade. I rade naporno.
Zaključio sam da oni nisu radoholičari. Oni su "zabavoholičari".
Biti dobar! Aleks Garden je rekao "Da bi bio uspešan u nečemu moraš se tome posvetiti
i postati jako dobar u tome."
Nema magije, sve je vežba, vežba i vežba.
I tu je fokus. Norman Džejvison mi je rekao
"Mislim da to sve ima veze sa fokusiranjem na jednu stvar."
Trudi se. Dejvid Galo je rekao "Trudi se.
Fizički, mentalno, moraš se truditi, truditi i truditi."
Moraš nadvladati sramežljivost i nesigurnost.
Goldi Hon kaže "Uvek sam bila nesigurna u sebe.
Nisam bila dovoljno dobra, nisam bila dovoljno pametna.
Nisam mislila da ću uspeti."
Nije lako sam sebe gurati
ali zato su izmislili mene. (Smeh)
Frenk Geri - Frenk Geri mi je rekao
"Moja majka me je gurala."
Služiti. Šervin Nulend kaže "Bilo je privilegija služiti kao doktor."
Mnogo mladih mi kaže da žele biti milioneri.
I prva stvar koju im kažem je
"Dobro, ali ne možeš raditi samo za sebe,
moraš i drugima pružiti nešto što ima vrednost.
To je način kako ljudi postaju zaista bogati."
Ideje. TEDster Bil Gejts kaže "Imao sam ideju -
osnovati prvu firmu koja se bavi softverom za mikro-računare."
Rekao bih da je to bila prilično dobra ideja.
I nema neke velike čarolije u stvaranju dobrih ideja
treba samo raditi par jednostavnih stvari.
I potkrepiti ih sa puno primera.
Istrajnost. Džo Kraus kaže
"Istrajnost je osnova našeg uspeha."
Moraš istrajati uprkos padovima i problemima!
To uključuje i kritike, odbijanja, kretene i pritiske."
(Smeh)
Prema tome, odgovor na pitanje je jednostavan:
Plati 4000 dolara i dođi na TED.
Ili ako ti to ne uspe, praktikuj ovih osam stvari - i veruj mi,
ovo je osam ključnih stvari, koje dovode do uspeha.
Hvala vam TEDsteri za sve intervjue!